李維喬

李維喬（），字良父，江西南昌府丰城县南湖人。

生平
博综群书，兼长古今文体，试辄第一。登万历三十七年（1609年）己酉科江西乡试举人，四十七年（1619年）己未科進士，授常州府武进知县。武进为江南望邑，赋役繁重，仕宦鳞萃，胥吏盘踞为奸，豪仆乘之，表里相结，遂至侵牟田税，朘削小民，渔猎行户。维乔悉釐革之，首禁火耗，库无羡钱，衙门积蠹廉得主名，置诸法，豪仆素扞網者，戢不敢逞。初，钱粮比簿分官民二册，每徵比止民户按籍可稽，官户率后期不至。维乔曰：正供一也，食禄逋赋非负国耶？以一例行徵比，粮无侵欺，民亦不扰，尚书孙慎行称为廉能令。邑当往来孔道，持斧按部者车骑相错，维乔绝不饬厨传，结上官，过客欢治，行当殊擢，竟以疏节忤上台意，解任归。寻改武学教授。

参考文献

W
丰城人
萬曆三十七年己酉科舉人
明朝武进县知县